**Strategi for Borup Varmeværk 2024 - 2027**

Siden seneste strategi seminar i maj 2023 har vi arbejdet med flere nødvendige aktiviteter, hvilke udvalget nedenfor har prioriteret i forhold til de ressourcer og midler, der er til rådighed i den nære fremtid.

Følgende projekter er besluttet; er under planlægning og sent i udbud samtidigt med, at Borup Varmeværk er i proces ift. finansiering og kreditgodkendelse:

**Prio 1. Renovering af Bækgårdsvej transitledning i 2 etaper:**

***fra Kimmerslevvej til Olieværk i 2024 og fra Olieværk til Møllevej i 2025***

Transitledningens alder tilsiger renovering og samtidigt effektiviseres ledningsnettet idet der fjernes ca. 400 m overflødigt ledningsnet. Gennemføres inden Bækgårdsvej skal ny asfalteres efter ønske fra kommunen.

**.. samt omlægning af olieværket**

Vi ønsker at blive mindre afhængig af olieværket som del af Køge Kommunes KlimaPlan. Projektet er samtidig 1. step til nedlæggelse af værket, men det kan i nødstilfælde bruges og indgår i vort beredskab.

Parallelt etableres nye ventiler, der energi effektiviserer omløbet af vand og øger vor pumpe kapacitet. Projektet forventes at tage 2 1/2 år.

**Prio 2. Ny booster station på Møllevej.**

Der er sket en kraftig udvidelse af fjernvarmebehovet i Borups Nordøstlige bydel ( Møllebankerne ) med en samlet udvidelse på mere end 25.000 m2 i perioden fra 2020- 2025. For at sikre fremtidig varmekapacitet i området, er en booster station samt en op-skalering af rør og dimensionering på ca. 450 m nødvendigt.

**Prio 3. Nye Cirkulationspumper på Varmeværket**

Der er behov for en større pumpekapacitet herunder sikkerhed for forsyning v. nedbrud, hvorfor en større dimensionering af pumper m. tilhørende el-installationer bør iværksættes i 2025.

**Prio 4. Investering i El -kedel**

Etablering og indkøring af en 5 mw El-kedel over de kommende 2 år.

Argumenter:

* Som led i at blive en grønnere virksomhed, og på sigt blive helt fossil fri.
* Indgå som spidslast og nødlast. Endvidere som energi lagring i akkumuleringstanken.
* Marked for halmleveringer samt priser svinger meget, grundet klima forandringer.

Med ovenstående initiativer for de kommende 2-3 år er det bestyrelses opfattelse, at der ikke bør tilføres nye projekter, men derimod prioriteres at få de planlagte aktiviteter implementeret indenfor en budgetramme på ca. kr. 32 mio..

***Strategi udvalget***

Ved/ Henning - Frank - Michael - Sven

08.02.24